Samsung klar med opgraderet mellemklasse-telefon: Galaxy A52s 5G

Samsung er klar med ny og stærk mellemklasse-telefon: Galaxy A52s 5G, der fungerer som en forbedret version af Galaxy A52 5G.

Galaxy A52s 5G bygger videre på den forrige model, med et markant kragtigere chipset. Chippen er nemlig blevet opgraderet fra Qualcomm Snapdragon 750G, til Snapdragon 778G. Den nye chip har 8 kerner kontra 6 kerner, samt en kraftigere grafikchip, hvilket resulterer i bedre ydelse hele vejen rundt.

Udover det kraftigere chipset, er der ellers ikke mange nyheder, hvilket der måske heller ikke er behov for. Telefonen har stadig den samme 6.5″ FHD+ AMOLED-skærm med en opdateringsfrekvens på 120Hz, og 6/8GB RAM og 128GB of lagerplads, eller 8GB+256GB.

Batteriet er på fornuftige 4.500mAh med understøttelse af 25W hurtigladning – en 25W oplader er desuden inkluderet. Kameraerne er også uberørt, som består af en 64MP (f/1.8) primær sensor med OIS, en ultrawide-sensor på 12MP og to sensorer på 5MP til dybde og makrofotografering. Mobilen er ligeledes støv- og vandresistent med samme IP67-certificering som før.

Pris og tilgængelighed

Danske priser og tilgængelighed for Samsung Galaxy A52s 5G er i øjeblikket ukendt.
Samsung UK skriver dog at Galaxy A52s 5G lander den 3. september Storbritannien, hvor forudbestilling begynder den 24. august. Startprisen er £410, hvilket direkte omregnet svarer til knap 3600 kroner. Vi opdaterer artiklen når der er nyt om den danske lancering.

Opdatering: Galaxy A52s 5G lanceres den 2. september i Danmark. Den vejledende pris er på 3.399 kroner, for modellen med 6GB RAM og 128GB lager.